CELEX: 62009TJ0184
Language: el
Date: 2011-03-24
Title: Απόφαση του Γενικού Δικαστηρίου (έκτο τμήμα) της 24ης Μαρτίου  2011. # Ελληνική Δημοκρατία κατά Ευρωπαϊκής Επιτροπής. # ΕΓΤΠΕ - Τμήμα Εγγυήσεων - Δαπάνες αποκλειόμενες από την κοινοτική χρηματοδότηση - Κοινή οργάνωση αγοράς στον τομέα της ζάχαρης - Άρθρο 8, παράγραφος 1, του κανονισμού (ΕΚ) 1663/95 και άρθρο 11, παράγραφοι 1 και 2, του κανονισμού (ΕΚ) 885/2006 - Εκτίμηση του κινδύνου οικονομικής ζημίας για το ΕΓΤΠΕ - Αρχή της αναλογικότητας. # Υπόθεση T-184/09.

Απόφαση του Γενικού Δικαστηρίου (έκτο τμήμα) της 24ης Μαρτίου 2011 – Ελλάδα κατά Επιτροπής
      (Υπόθεση T-184/09)
      «ΕΓΤΠΕ – Τμήμα Εγγυήσεων – Δαπάνες αποκλειόμενες από την κοινοτική χρηματοδότηση – Κοινή οργάνωση αγοράς στον τομέα της ζάχαρης – Άρθρο 8, παράγραφος 1, του κανονισμού (ΕΚ) 1663/95 και άρθρο 11, παράγραφοι 1 και 2, του κανονισμού (ΕΚ) 885/2006 – Εκτίμηση του κινδύνου οικονομικής ζημίας για το ΕΓΤΠΕ – Αρχή της αναλογικότητας»
      1.                     Γεωργία – ΕΓΤΠΕ – Εκκαθάριση των λογαριασμών – Οριστική άρνηση αναλήψεως ορισμένων δαπανών – Ανάγκη προηγούμενης διαδικασίας
            εκατέρωθεν ακροάσεως – Ανακοίνωση εκ μέρους της Επιτροπής των αποτελεσμάτων των εξακριβώσεων – Υποχρέωση υποβολής μιας εκτιμήσεως
            των απορριπτέων δαπανών πριν από την ανακοίνωση των αποτελεσμάτων των εξακριβώσεων – Δεν υφίσταται – Προσβολή των δικαιωμάτων
            άμυνας – Δεν υφίσταται (Κανονισμοί της Επιτροπής 1663/95, όπως τροποποιήθηκε με τον κανονισμό 2245/1999, άρθρο 8, και 885/2006,
            άρθρο 11) (βλ. σκέψεις 39-40, 44-48, 50, 52)
      2.                     Πράξεις των οργάνων – Αιτιολογία – Υποχρέωση αιτιολογήσεως – Περιεχόμενο – Απόφαση περί της εκκαθαρίσεως των λογαριασμών για
            τις δαπάνες που χρηματοδοτούνται από το ΕΓΤΠΕ – Υποχρέωση εκπληρωθείσα λόγω και μόνο της στενής συνεργασίας του κράτους μέλους
            αποδέκτη στη διαδικασία καταρτίσεως της αποφάσεως (Άρθρο 253 ΕΚ) (βλ. σκέψεις 56-57)
      3.                     Γεωργία – ΕΓΤΠΕ – Εκκαθάριση των λογαριασμών – Άρνηση αναλήψεως δαπανών που προέκυψαν από παρατυπίες κατά την εφαρμογή της
            κοινοτικής ρυθμίσεως – Χρηματοοικονομική διόρθωση – Προϋποθέσεις – Ύπαρξη σημαντικής παραλείψεως συνεπαγόμενης την ύπαρξη
            πραγματικού κινδύνου ζημίας εις βάρος του ΕΓΤΠΕ (Κανονισμοί του Συμβουλίου 729/70 και 1258/1999, άρθρο 7 § 4) (βλ. σκέψεις
            59-65)
      4.                     Γεωργία – Κοινή γεωργική πολιτική – Χρηματοδότηση από το ΕΓΤΠΕ – Άρνηση επιβαρύνσεως με παράνομες δαπάνες – Διαπίστωση παραλείψεων
            στο σύστημα ελέγχων που εφάρμοζε κράτος μέλος – Κατ’ αποκοπή διόρθωση ύψους 10 % των δαπανών – Επιτρέπεται – Προϋποθέσεις
            – Απουσία επαρκών μηχανισμών ελέγχου – Παραβίαση της αρχής της αναλογικότητας – Δεν υφίσταται (Απόφαση 2009/253 της Επιτροπής)
            (βλ. σκέψεις 70-73)
      Αντικείμενο 
      
         
               Αίτηση ακυρώσεως της αποφάσεως 2009/253/EK της Επιτροπής, της 19ης Μαρτίου 2009, περί εξαιρέσεως από την κοινοτική χρηματοδότηση
                  ορισμένων δαπανών που πραγματοποιήθηκαν από τα κράτη μέλη στο πλαίσιο του Ευρωπαϊκού Γεωργικού Ταμείου Προσανατολισμού και
                  Εγγυήσεων (ΕΓΤΠΕ), τμήμα Εγγυήσεων, και στο πλαίσιο του Ευρωπαϊκού Γεωργικού Ταμείου Εγγυήσεων (ΕΓΤΕ) (ΕΕ L 75, σ. 15), κατά
                  το μέρος που αποκλείει ορισμένες δαπάνες στις οποίες προέβη η Ελληνική Δημοκρατία στο πλαίσιο της κοινής οργανώσεως αγοράς
                  στον τομέα της ζάχαρης.
               
            Διατακτικό 
      Το Γενικό Δικαστήριο αποφασίζει:
      
         
                  1)
               
               
                  
               
               
                  	Απορρίπτει την προσφυγή.
               
            
         
                  2)
               
               
                  
               
               
                  	Καταδικάζει την Ελληνική Δημοκρατία στα δικαστικά έξοδα.